L'Ajuntament d'Alaquàs presenta el cartell del FRA
12/08/2008 10:45:00

# L'Ajuntament d'Alaquàs presenta el cartell del FRA

*   12/08/2008 10:45:00
*   [Imprimir](#)
*   Compartir
*    https://www.alaquas.org/documento.asp?id\_do=10571

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F10571%2F1&title=Ajuntament%20d%27Alaqu%C3%A0s.%20Prensa.L%27Ajuntament%20d%27Alaqu%C3%A0s%20presenta%20el%20cartell%20del%20FRA)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/10571/1";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2008/2/10571/10571_Form_4.jpg)](https://www.alaquas.org/ficheros/documentos/2008/2/10571/10571_Form_10.jpg "<a href='https://www.alaquas.org/ficheros/documentos/2008/2/10571/10571_Form_10.jpg' target=_blank><i class='fa fa-external-link' aria-hidden='true'></i>.L'Ajuntament d'Alaquàs presenta el cartell del FRA</a>")

*   Traducido automaticamente con [Apertium](http://www.apertium.org/): Actualmente no disponemos de la versión traducida de este documento, le presentamos una versión traducida automáticamente, si quiere ver los documentos en el idioma original haga click [aquí](\documento.asp?id_do=10571&idioma=1&autotraduce=0)

Ash, We Are Standard, El Columpio Asesino i Lorena C acompanyaran als grups locals en l'edició d'aquest any, que es celebrarà el dia 30 d'agost al parc de la Sequieta

L'Ajuntament d'Alaquàs ha presentat el que serà el cartell del Festival de Rock d'Alaquàs 2008, conegut com FRA, que es celebrarà el disaabte 30 d'Agost al parc de la Sequieta d'Alaquàs. Per a l'edició d'aquest any el festival es convertirà en un macroconcert d'una única jornada que avançarà l'hora d'inici del mateix fins a les 20 hores i que duplicarà l'oferta musical amb quasi 12 hores de música ininterrompuda. 

El cartell està encapçalat pels nord irlandesos Ash com a caps de cartell internacional, que donaran a Alaquàs el seu únic concert a Espanya, així com a El Columpio Asesino i We Are Standard com a representació del _rock_ nacional. Lorena C,  coneguda per haver participat al festival 'Salvemos eurovision' posarà la nota _electropop_, mentre que Jesús Ordovás, autèntic mite en vida pel seu programa 'Diario Pop', serà l'encarregat de la música després dels concerts. Com és habitual i com a recolzament a la creació musical local, dos seran els grups d'Alaquàs que tindran l'oportunitat de mostrar-se en un gran esdeveniment i davant un gran públic: Decide i El Tío la Careta.

Es defineix així la que serà la 14a edició d'un festival que, any rere any, ha anat guanyant adeptes i convertint-se en una data assenyalada per als aficionats a la música _indie_, grans grups i mitjans de comunicació i que a més continua mantenint un dels seus signes d'identitat, que és la seua gratuïtat.

Canvia l'escenari de l'actuació perquè el festival torna al lloc que el va veure nàixer, el parc de la Sequieta d'Alaquàs, ja que el lloc on es venia celebrant el FRA, les Instal·lacions Esportives El Terç, estan en procés de reforma completa.

Els dos grups d'Alaquàs seran els encarregats d'inaugurar l'edició del FRA 08. Per una banda, la música propera als sos ètnics i mestissos dels alaquasers El Tio la Careta, grup que es formà a Alaquàs al 2006 i que acaba d'autoeditar la seua maqueta _Deambulando_ encapçalat per una enèrgica veu que recorda als legendaris Bersuit i recolzat pel so dels vents. Per altra, el _rock_ anglòfon dels també alaquasers Decide, un quartet de sos potents i distorsionats, a mig camí entre el _rock_ comercial i el _power pop_.

A Lorena C la varem vore en la gala Salvemos Eurovisión tractant de aconseguir arribar a ser la representant espanyola al festival, concurs en el que quedà a la 6a posició. Malgrat la popularitat que això li va donar,  Lorena C ja portava un parell d'anys damunt els escenaris amb aquesta proposta artística, que consisteix en _electro pop_, més _electro_ que _pop_, amb lletres coentes i fresques i amb bona part d'espectacle.

We Are Standard (abans només es deien Standard) venen de Bilbao i combinen d'una manera especial els components electrònics amb els analògics. Han aconseguit un gran reconeixement de l'escena nacional i internacional pel seu conjunt rítmic, molt festiu i nocturn.

De Pamplona venen El Columpio Asesino, un grup difícilment classificable a cap estil: amb el recolzament de l'electrònica, de guitarres demencials, de lletres de veus distorsionades i mecàniques aconsegueixen que els seus concerts siguen experiències surrealistes. _De mi sangre a tus cuchillas_ fou el disc que els va donar a conèixer al 2006 i ara presenten a Alaquàs la seua novíssima obra, que té per títol _La gallina_.

I pel que fa a les actuacions, seran els nordirlandesos Ash els encarregats tancar la nit. El grup, que te un bon grapat de seguidors a tot arreu del món, va nàixer als 90 al Regne Unit, emmarcant la seua línia artística en l'àmbit del _brit pop_, malgrat que les seues influències varien des de Nirvana als Pixies. El FRA 08 es acomiadarà amb el grup britànic de les actuacions en directe per a donar pas a Jesús Ordovás, llegendari locutor radiofònic que va encapçalar el programa 'Diario pop', un referent de la història de la música independent a Espanya, el qual oferirà la seua experiència musical  posant la música després de les actuacions i fins ben entrada la matinada.